Jan van Eyck

Jan van Eyck (Maaseik?, ca. 1390 –Brugge, 9 juli 1441) was e kunstschilder uut den êestn elft van de 15e êeuwe en êen van de belangrykste Vlamsche Primitievn. 

 Zyn leevn 
Jan van Eyck was êest hofschilder van de groaf van Holland, moar achter diens dôod in 1425 vertrokt 'n no Brugge, woa dat 'n hofschilder en koamerhêre was van Filips den Goein, de machtign hertog van Bourgondië die zot was van kunst. 

Direct achter zyn anstellinge in 1425 vertrokt 'n no Rysel woa da den hertog ton ’t liefste verblêef. Mo van 1430 blêeft 'n definitief in Brugge. Ol de schilderyen die zeker van hem zyn, dateern uut de Brugsche periode. 

Jan van Eyck is de reste van zyn leevn in dienst van Filips den Goein gebleevn.
Je stierf in Brugge in 1441 en j'is begroavn in de Sint-Donaaskerke.

 Zyn werk 
Jan van Eyck makte surtout portrettn en religieuze thema’s. 

't Werk Vint me rooie tulband is 't êeste portret in de kunstgeschiedenisse da rechte in d'oogn kykt. Doarom zoudt 't e zelfportret kunn zyn da vo de spegel gemakt is. 

Je signeerde en dateerde zyn werkn en da was ton nog nie gebrukelik. Soms zetteg't ie d’r ook z’n lyfspreuke by: als ich can, en da bewyst hoe zelfbewust dat 'n was. 

’t Êeste schilderye da van hem bewoard is gebleevn en ook ’t grotste is ’t in 1432 voltôoid retabel of altoarstik ’t Lam Gods (Sint-Baafskathedroale in Gent ). 't Patriciërskoppel Jodocus Vydt en Elisabeth Borluut goavn ipdracht vo 't altoarstik van de zykapelle van de kathedroale te beschildern. Volgns 't ipschrift zou Jans broere Hubrecht ôok meegewerkt hen an 't werk.

’t Twidde grotste schilderye is de Madonna mè kanunnik Joris van der Paele, van 1436 (Groeningemuseum in Brugge).

Jan van Eyck was styf g’interesseerd in de mens en de nateure en zyn religieuze symboliek wyst ip zyn uutgebreide kennisse, zyn smoake en kritische zin. 

Je was den êestn die d'olieverftechniek gebruukte en je beïnvloedde doamee de Venetioansche Schole. Je was e voorbeeld vor ol de grôte Vlamsche schilders van de 15ste en de 16stee êeuwe en de belangrykste schoakel in d'ountwikkelienge van d'Europeesche schilderkunst.

 Overzicht van zyn bekendste schilderyen 

Veelluik van het Lam Gods, gebroeders Hubert en Jan van Eyck, 1424-1432, Sint-Boafskathedroale, Gent
Madonna in een kerk, ca. 1426, Gemäldegalerie, Berlyn
De drie Maria's bij het graf van Christus, gebroeders Hubert en Jan van Eyck, ca. 1426, Museum Boijmans Van Beuningen, Rotterdam
Diptiek met de Kruisiging en het Laatste Oordeel, 1426, The Metropolitan Museum of Art, New York
Man met blauwe kaproen, ca. 1429, Muzeul National de Arta al României, Boekarest
Niccolò Albergati, ca. 1431, Kupferstichkabinett, Dresden
Portret van een man (Leal Souvenir), 1432, National Gallery, Londn
Baudoin de Lannoy, ca. 1432, Gemäldegalerie, Berlyn
Man met rode tulband, 1433, National Gallery, Londn
Maria met Kind, 1433, National Gallery of Victoria, Melbourne
Giovanni Arnolfini en zijn vrouw, 1434, National Gallery, Londn
Madonna met Kind en kanselier Rolin, ca. 1434, Musée du Louvre, Parys
Annunciatie, ca. 1433-1435, National Gallery of Art, Washington
Maria met Kind en heiligen en kanunnik Joris Van der Paele, 1436, Groeningemuseum, Brugge
Jan de Leeuw, 1436, Kunsthistorisches Museum, Weenn
Annunciatie, ca. 1436, Museo Thyssen-Bornemisza, Madrid
Triptiek van de Heilige Maagd (Giustiniani-triptiek), 1437, Gemäldegalerie, Dresden
Heilige Barbara (aquareltekenienge), 1437, Koninklijk Museum voor Schone Kunsten, Antwerpn
Maria met Kind (Lucca Madonna), ca. 1437, Städelsches Kunstinstitut, Frankfurt
Giovanni Arnolfini, ca. 1438, Gemäldegalerie, Berlyn
Margareta van Eyck, 1439, Groeningemuseum, Brugge
Madonna bij de fontein, 1439, Koninklijk Museum voor Schone Kunsten, Antwerpn
Heilige Hiëronymus in zijn studeervertrek, ca. 1440-1442, The Institute of Arts, Detroit

Van Eyck, Jan
Van Eyck, Jan